text: қызылқұм түркістан облысы шардара ауданындағы ауыл, қызылқұм ауылдық округі орталығы. аудан орталығы шардара қаласынан солтүстікке қарай 85 км жерде, қызылқұм магистральды каналы бойында орналасқан. 1999 жылы жергілікті тұрғындар саны 1886 адам (985 ер адам және 901 әйел адам) болса, 2009 жылы 2364 адамды (1199 ер адам және 1165 әйел адам) құрады. ауыл 1975–97 жылдары күріш өсіретін қызылқұм кеңшарының орталығы болып келді. кеңшар негізінде қызылқұмда шаруа қожалықтары құрылды. орта мектеп, пункт, клуб, кітапхана жұмыс істейді.